
PA_Legam


GROZĪJUMI
Sieviešu tiesību un dzimumu līdztiesības komiteja iesniedz par jautājumu atbildīgajai Nodarbinātības un sociālo lietu komitejai turpmāk minēto:
<RepeatBlock-Amend>
<Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>2.a apsvērums (jauns)</Article>
	

	Komisijas ierosinātais teksts
	Grozījums

	
	(2a)	Dalībvalstīm un Komisijai būtu jānodrošina, ka tiek veicināta dzimumu līdztiesība un ka dzimumu līdztiesības aspekts tiek integrēts visu ESF atbalstīto darbību sagatavošanā, īstenošanā, uzraudzībā un izvērtēšanā. ESF atbalstītajiem pasākumiem būtu jāpalīdz likvidēt strukturālos šķēršļus sieviešu pilnīgai līdzdalībai sabiedrībā un darba tirgū, arī aprūpes pienākumu nevienlīdzīgu sadalījumu, darba tirgus segregāciju, sieviešu un vīriešu darba samaksas un pensiju atšķirību, ar dzimumu saistītu vardarbību un nevienlīdzīgu piekļuvi pakalpojumiem, arī veselības aprūpei. Īpaša uzmanība būtu jāpievērš sievietēm, kas saskaras ar intersekcionālu diskrimināciju, arī migrantēm, rasializētām sievietēm, tradicionāli klejojošām etniskajām minoritātēm, romu sievietēm, sievietēm ar invaliditāti, vientuļajām mātēm, vecāka gadagājuma sievietēm un LBTIQ sievietēm.


</Amend>
<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>4. apsvērums</Article>
	

	Komisijas ierosinātais teksts
	Grozījums

	(4)	Savienība saskaras ar strukturālām problēmām, ko rada ekonomikas globalizācija, neaizsargātas piegādes ķēdes, migrācijas plūsmu pārvaldība un pieaugošais drošības apdraudējums, pāreja uz tīru enerģiju, tehnoloģiskās pārmaiņas un demogrāfiskās pārmaiņas, darbaspēka novecošana, sociālo mājokļu trūkums un pieaugošais prasmju un darbaspēka trūkums daudzās nozarēs un reģionos.
	(4)	Savienība saskaras ar strukturālām problēmām, ko rada ekonomikas globalizācija, klimata pārmaiņas, neaizsargātas piegādes ķēdes, migrācijas plūsmu pārvaldība un pieaugošais drošības apdraudējums, karš, pāreja uz tīru enerģiju, tehnoloģiskās un demogrāfiskās pārmaiņas, darbaspēka novecošana, aizvien lielāka nevienlīdzība, ieskaitot aizvien pastāvošo dzimumu nevienlīdzību un intersekcionālus nevienlīdzības veidus, pieaugoši uzbrukumi panāktajām sieviešu tiesībām un progresa mazināšana šajā jomā, nevienlīdzīga piekļuve cenas ziņā pieejamiem un kvalitatīviem veselības aprūpes un aprūpes pakalpojumiem, sociālo un cenas ziņā pieejamu mājokļu trūkums un pieaugošais prasmju un darbaspēka trūkums daudzās nozarēs un reģionos. Šo problēmu sekas vairāk ietekmē personas, kuras saskaras ar diskrimināciju dzimuma, dzimtes, rases, ādas krāsas, etniskās vai sociālās izcelsmes, ģenētisko īpašību, valodas, reliģijas vai ticības, politiskās vai citas pārliecības, piederības nacionālajai minoritātei, mantiskā stāvokļa, izcelsmes, invaliditātes, vecuma, seksuālās orientācijas vai dzimtes identitātes dēļ.


</Amend>
<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>5. apsvērums</Article>
	

	Komisijas ierosinātais teksts
	Grozījums

	(5)	Ņemot vērā mainīgo situāciju darba tirgū, Savienībai vajadzētu būt gatavai pašreizējām un turpmākajām problēmām, veicot investīcijas attiecīgās prasmēs, veicinot iekļaujošāku izaugsmi un uzlabojot nodarbinātības un sociālo politiku, arī saistībā ar darbaspēka mobilitāti un nozaru pārstrukturēšanu, pievēršot uzmanību pilsētām un laiku apvidiem, kas saskaras ar īpašām sociālajām nepilnībām.
	(5)	Ņemot vērā mainīgo situāciju darba tirgū, Savienībai vajadzētu būt gatavai pašreizējām un turpmākajām problēmām, veicot investīcijas attiecīgās prasmēs, veicinot iekļaujošāku un dzimumvērīgāku ilgtspējīgu izaugsmi un uzlabojot nodarbinātības, sociālo, veselības aprūpes un dzimumu līdztiesības politiku, arī saistībā ar darbaspēka mobilitāti un nozaru pārstrukturēšanu. Konkrētāk, Savienībai būtu jāveicina piekļuve kvalitatīvai, drošai, taisnīgi atalgotai un stabilai nodarbinātībai, jāveicina sieviešu uzņēmējdarbības apstākļi un jānovērš pastāvošā dzimumu nelīdztiesība. Tai būtu jāpievērš uzmanība pilsētām un laiku apvidiem, kas saskaras ar īpašām sociālajām nepilnībām.


</Amend>
<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>5.a apsvērums (jauns)</Article>
	

	Komisijas ierosinātais teksts
	Grozījums

	
	(5a)	Problēmas, kas saistītas ar darbaspēka trūkumu, sociālo jomu un nodarbinātību, var lielā mērā risināt, stiprinot konkurētspēju un atbalstot uzņēmumus un investīcijas kā daļu no labi funkcionējošas tirgus ekonomikas.


</Amend>
<Amend>Grozījums Nr.		<NumAm>5</NumAm>
<DocAmend>Regulas priekšlikums</DocAmend>
<Article>5. apsvērums</Article>
	

	Komisijas ierosinātais teksts
	Grozījums

	(6)	No šā brīža līdz 2040. gadam Savienības darba tirgū katru gadu par aptuveni 1 miljonu samazināsies cilvēku skaits. Turklāt papildus darbaspēka samazinājumam dažus reģionus ietekmē neliels un stagnējošs to iedzīvotāju īpatsvars, kuriem ir terciārā izglītība, tāpēc ir grūti kompensēt darbaspēka zudumu ar augstāku darba ražīgumu. Tas palielinās spiedienu uz Savienības sociālās labklājības modeli, radot spriedzi attiecībā uz tā ilgtspēju un pietiekamību. Tas arī palielinās darbaspēka un prasmju trūkumu darba tirgū, radot spiedienu uz ekonomikas izaugsmi un konkurētspēju. Dažās nozarēs tas radīs darbaspēka izmaksu spiedienu. Tāpēc ESF ir jāatbalsta lielāka līdzdalība darba tirgū, it īpaši attiecībā uz sievietēm un jauniešiem, personām ar invaliditāti un romu kopienām, un jāatbalsta darba devēji, lai atrastu piemērotas personas pieejamām darbvietām, jānodrošina gados vecākiem darba ņēmējiem atbilstoši darba tirgus un darba vietas pasākumi, jānodrošina prasmīgs darbaspēks, kas spēj risināt galvenās sabiedrības problēmas, un jāatbalsta veselīgs darba un privātās dzīves līdzsvars, cita starpā nodrošinot piekļuvi kvalitatīvai bērnu aprūpei.
	(6)	No šā brīža līdz 2040. gadam Savienības darba tirgū katru gadu par aptuveni 1 miljonu samazināsies cilvēku skaits. Turklāt papildus darbaspēka samazinājumam dažus reģionus ietekmē neliels un stagnējošs to iedzīvotāju īpatsvars, kuriem ir terciārā izglītība, tāpēc ir grūti kompensēt darbaspēka zudumu ar augstāku darba ražīgumu. Tas palielinās spiedienu uz Savienības sociālās labklājības modeli, radot spriedzi attiecībā uz tā ilgtspēju un pietiekamību. Tas arī palielinās darbaspēka un prasmju trūkumu darba tirgū, radot spiedienu uz ekonomikas un ilgtspējīgu izaugsmi un konkurētspēju. Dažās nozarēs tas radīs darbaspēka izmaksu spiedienu. Tāpēc ESF ir jāatbalsta lielāka līdzdalība darba tirgū, it īpaši attiecībā uz sievietēm, kuras nesamērīgi skar bezdarbs, nepietiekama nodarbinātība, pārmērīga pārstāvība nepilna laika darbā un zemu atalgotās nozarēs un darba tirgus segregācija, kuras vēlas atgriezties darba tirgū pēc aprūpes pienākumu veikšanas un kuras saskaras ar intersekcionāliem diskriminācijas veidiem, arī attiecībā uz personām ar invaliditāti, romu kopienām, jauniešiem un sievietēm no citām marginalizētām grupām. ESF būtu arī jāpalīdz darba devējiem atrast piemērotas personas pieejamām darbvietām, jānodrošina gados vecākiem darba ņēmējiem atbilstoši darba tirgus un darba vietas pasākumi, jānodrošina prasmīgs darbaspēks, kas spēj risināt galvenās sabiedrības problēmas, un jāatbalsta veselīgs un uzlabots darba un privātās dzīves līdzsvars, veicinot vienlīdzīgu aprūpes pienākumu un aprūpes pakalpojumu sadalījumu starp sievietēm un vīriešiem, atbalstot elastīgu un attālinātu darba režīmu, paternitātes atvaļinājumu un kopīgo vecāku atvaļinājumu un nodrošinot piekļuvi kvalitatīviem un cenas ziņā pieejamiem bērnu aprūpes un citiem ilgtermiņa aprūpes pakalpojumiem, un jāatbalsta aprūpētāji, no kuriem lielākā daļa ir sievietes.


</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>6.a apsvērums (jauns)</Article>
	

	Komisijas ierosinātais teksts
	Grozījums

	
	(6a)	Demogrāfiskās tendences un dzimstības līmeņa būtiskā samazināšanās ievērojami apgrūtina ekonomisko un sociālo ilgtspēju. Nevienlīdzīga piekļuve reproduktīvās veselības aprūpes pakalpojumiem, arī sievietēm un pāriem, kas medicīnisku stāvokļu dēļ saskaras ar neauglību, padziļina sociālo nevienlīdzību un ierobežo pamattiesību, arī tiesību uz veselību un ģimenes dzīvi, īstenošanu. Eiropas fondiem, arī Eiropas Sociālajam fondam, būtu jāatbalsta piekļuve veselības aprūpes pakalpojumiem, konsultācijām, profilaksei un sociālajam atbalstam neauglības, dzimstības līmeņa un demogrāfiskās lejupslīdes jomā.


</Amend>
<Amend>Grozījums Nr.		<NumAm>7</NumAm>
<DocAmend>Regulas priekšlikums</DocAmend>
<Article>6.b apsvērums (jauns)</Article>
	

	Komisijas ierosinātais teksts
	Grozījums

	
	(6b)	Sociālā ekonomika sniedz pierādītu ieguldījumu dzimumu līdztiesībā, palielinot sieviešu skaitu vadošos amatos, samazinot sieviešu un vīriešu darba samaksas atšķirības un nodrošinot labākus apstākļus darba un privātās dzīves līdzsvaram. Tā būtu jāatzīst par vienu no ESF stratēģiskajām prioritātēm, lai uzlabotu sieviešu ekonomisko neatkarību un aizsargātu meiteņu tiesības.


</Amend>
<Amend>Grozījums Nr.		<NumAm>8</NumAm>
<DocAmend>Regulas priekšlikums</DocAmend>
<Article>7. apsvērums</Article>
	

	Komisijas ierosinātais teksts
	Grozījums

	(7)	Komisija 2025. gada 29. janvārī nāca klajā ar Konkurētspējas kompasu. Kompass iezīmē ceļu, kā panākt, lai Eiropa būtu vieta, kur tiek izgudrotas, ražotas un laistas tirgū nākotnes tehnoloģijas, pakalpojumi un tīri produkti, tai pašā laikā kļūstot par pirmo klimatneitrālo kontinentu. Tajā ir atzīti pieci horizontālie konkurētspējas veicinātāji, arī prasmju un kvalitatīvu darbvietu veicināšana, un uzsvērts, ka Eiropas konkurētspējas pamats ir tās iedzīvotāji. Lai Savienība būtu konkurētspējīga un sagatavotos nākotnei, tai ir jāatbalsta un jāsagatavo savi cilvēki ar prasmēm un kompetencēm, kas vajadzīgas, lai gūtu panākumus mācībās, darbā un dzīvē.
	(7)	Komisija 2025. gada 29. janvārī nāca klajā ar Konkurētspējas kompasu. Kompass iezīmē ceļu, kā panākt, lai Eiropa būtu vieta, kur tiek izgudrotas, ražotas un laistas tirgū nākotnes tehnoloģijas, pakalpojumi un tīri produkti, tai pašā laikā kļūstot par pirmo klimatneitrālo kontinentu. Tajā ir atzīti pieci horizontālie konkurētspējas veicinātāji, arī prasmju un kvalitatīvu darbvietu veicināšana, un uzsvērts, ka Eiropas konkurētspējas pamats ir tās iedzīvotāji. Lai Savienība būtu konkurētspējīga un sagatavotos nākotnei, tai ir jāatbalsta un jāsagatavo savi cilvēki ar prasmēm un kompetencēm, kas vajadzīgas, lai gūtu panākumus mācībās, darbā un dzīvē. ESF būtu jāveicina sieviešu nodarbinātība un iespēju veicināšana, sekmējot viņu līdzdalību darba tirgū un uzņēmējdarbībā, jo sieviešu ekonomiskās neatkarības stiprināšana ir būtiska, lai veicinātu taisnīgu, iekļaujošu un noturīgu ekonomiku, stiprinātu sociālo kohēziju un nodrošinātu, ka zaļā un digitālā pārkārtošanās nevienu neatstāj novārtā, ievērojot Eiropas sociālo tiesību pīlāra principus un dzimumlīdztiesīgas sabiedrības principus. 


</Amend>
<Amend>Grozījums Nr.		<NumAm>9</NumAm>
<DocAmend>Regulas priekšlikums</DocAmend>
<Article>7.a apsvērums (jauns)</Article>
	

	Komisijas ierosinātais teksts
	Grozījums

	
	(7a)	MI un jaunās tehnoloģijas paver iespējas veicināt ekonomikas izaugsmi, attīstību un efektīvāku, dzimumlīdztiesīgāku un viedāku darba tirgu, kas ļauj Savienībai risināt pašreizējās un turpmākās problēmas. Savienības politikai ir arī jāveicina šo iespēju rašanās.


</Amend>
<Amend>Grozījums Nr.		<NumAm>10</NumAm>
<DocAmend>Regulas priekšlikums</DocAmend>
<Article>8. apsvērums</Article>
	

	Komisijas ierosinātais teksts
	Grozījums

	(8)	Turklāt 2025. gada 26. februārī Komisija pieņēma paziņojumu “Tīras rūpniecības kurss – kopīgs konkurētspējas un dekarbonizācijas ceļvedis”. Ir svarīgi atzīt prasmju izšķirošo nozīmi sekmīgas pārejas uz tīrāku un konkurētspējīgāku rūpniecības nākotni Savienībā veicināšanā. Augstprasmīga darbaspēka attīstīšana ir būtiska, lai veicinātu inovāciju un sekmētu dekarbonizāciju un apritīgumu svarīgās nozarēs. Šī koncentrēšanās uz prasmju uzlabošanu ir būtiska, lai sasniegtu Savienības taisnīgas pārkārtošanās mērķus un uzturētu un uzlabotu Savienības globālo konkurētspēju. Turklāt piekļuve vides resursiem un to sniegtie ieguvumi, tāpat kā vides apdraudējumi un veselības apdraudējumi, ir sabiedrībā nevienmērīgi sadalīti. Pastāv lielāka iespēja, ka tiks nesamērīgi skartas neaizsargātas grupas.
	(8)	Turklāt 2025. gada 26. februārī Komisija pieņēma paziņojumu "Tīras rūpniecības kurss – kopīgs konkurētspējas un dekarbonizācijas ceļvedis". Ir svarīgi atzīt prasmju izšķirošo nozīmi sekmīgas pārejas uz tīrāku un konkurētspējīgāku rūpniecības nākotni Savienībā veicināšanā. Lai veicinātu inovāciju un sekmētu dekarbonizāciju un apritīgumu svarīgās nozarēs, ir būtiski attīstīt augstprasmīgu darbaspēku un likvidēt horizontālās un vertikālās darba tirgus segregācijas izraisītus šķēršļus, kas pašlaik ierobežo dalību, it īpaši sieviešu dalību, darba tirgū. Tādēļ ESF būtu jāatbalsta sieviešu pastiprināta līdzdalība nozarēs, kurās viņas nav pietiekami pārstāvētas. Savienībai būtu jānovērš dzimumu nelīdztiesība darba tirgū un jāveicina dzimumu līdztiesība visās nozarēs, sākot īstenot rīcības plānu par sievietēm pētniecībā, inovācijā un jaunuzņēmumos, kura mērķis ir līdz 2030. gadam padarīt Savienību par sievietēm vispievilcīgāko vietu darbam šajā nozarē. Šī koncentrēšanās uz prasmju uzlabošanu ir būtiska, lai sasniegtu Savienības taisnīgas pārkārtošanās mērķus un uzturētu un uzlabotu Savienības globālo konkurētspēju un ilgtspēju. Turklāt ESF būtu jāveicina sociāli taisnīga zaļā pārkārtošanās, risinot klimata pārmaiņu, vides degradācijas un piesārņojuma nesamērīgo ietekmi uz sievietēm un neaizsargātām grupām, arī īstenojot pasākumus enerģētiskās nabadzības, vidiskās nevienlīdzības un saistīto veselības risku apkarošanai. Piekļuve vides resursiem un to sniegtie ieguvumi, tāpat kā vides apdraudējumi un veselības apdraudējumi, ir sabiedrībā nevienmērīgi sadalīti. Pastāv lielāka iespēja, ka tiks nesamērīgi skartas neaizsargātas grupas.


</Amend>
<Amend>Grozījums Nr.		<NumAm>11</NumAm>
<DocAmend>Regulas priekšlikums</DocAmend>
<Article>8.a apsvērums (jauns)</Article>
	

	Komisijas ierosinātais teksts
	Grozījums

	
	(8a)	Turklāt Komisija 2026. gada 5. martā pieņēma Dzimumu līdztiesības stratēģiju 2026.–2030. gadam, kurā uzsvērts, ka dzimumu līdztiesība ir obligāti nepieciešama Savienības stratēģisko mērķu sasniegšanai, arī sociālās kohēzijas veicināšanai un konkurētspējas uzlabošanai. Šajā stratēģijā arī uzsvērts, ka Savienībā sievietes joprojām stundā pelna vidēji par 12 % mazāk nekā vīrieši un ka Savienības sieviešu un vīriešu pensijas atšķirība joprojām ir 25 %, kas liecina par noturīgu dzimumu nelīdztiesību darba tirgū. Tas ir jārisina, lai novērstu radušos netaisnību un īstenotu Savienības Līgumu un Pamattiesību hartu; uzlabota dzimumu līdztiesība atraisīs ekonomikas potenciālu. Sievietes, it īpaši sievietes neaizsargātības situācijās, ir pakļautas lielākam nabadzības vai sociālās atstumtības riskam visā Savienībā. Piemēram, vientuļajiem vecākiem, kas pārsvarā ir sievietes, ir grūtības nodrošināt sev iztiku, un viņi ir pakļauti divreiz lielākam nabadzības vai sociālās atstumtības riskam nekā sabiedrība kopumā. Turklāt menstruālā un menopauzes nabadzība skar daudzas sievietes visā Savienībā. Minētajā stratēģijā ir uzsvērts, ka dzimumu stereotipi ietekmē izglītības izvēli, kam ir sekas mūža garumā un kas veicina darba tirgus segregāciju. Dzimumsensitīva izglītība var būt patiesi pārveidojošs instruments, kas palīdz novērst dzimumu nelīdztiesību un nodrošināt, ka visiem bērniem Savienībā — neatkarīgi no viņu dzimuma — ir piekļuve kvalitatīvai un iekļaujošai izglītībai un apmācībai.


</Amend>
<Amend>Grozījums Nr.		<NumAm>12</NumAm>
<DocAmend>Regulas priekšlikums</DocAmend>
<Article>9. apsvērums</Article>
	

	Komisijas ierosinātais teksts
	Grozījums

	(9)	Prasmju savienības mērķis ir atbalstīt kvalitatīvu, iekļaujošu un pielāgojamu izglītības, apmācības un prasmju sistēmu izstrādi, lai palielinātu Savienības konkurētspēju, sagatavotību, drošību un demokrātiju. Tāpēc saskaņā ar prasmju savienību Savienībai būtu jānodrošina pietiekams finansējums, lai veidotu stabilus prasmju pamatus un veicinātu mūžizglītības un uz nākotni vērstas prasmju pilnveides un pārkvalifikācijas iespējas visiem, it īpaši lai risinātu ar digitālo un zaļo pārkārtošanos saistītās problēmas. Tas it īpaši veicinās digitālās prasmes un svarīgas pamattehnoloģijas, kā arī prasmes atbalstīt jaunās nozares, lai nodrošinātu cilvēkiem prasmes, kas pielāgotas digitalizācijai, tehnoloģiju un inovācijas virzītām pārmaiņām un sociālajām un ekonomiskajām pārmaiņām, atvieglojot karjeras maiņu, mobilitāti un it sevišķi atbalstot mazprasmīgus vai mazkvalificētus pieaugušos. Saskaņā ar prasmju savienību digitālās un zaļās pārkārtošanās problēmas ir jārisina ar darba ņēmēju prasmju pilnveidi un pārkvalifikāciju, pielāgojot izglītību nozares vajadzībām un veicinot partnerības starp izglītības iestādēm, darba devējiem un publiskajām iestādēm. Ir arī jāuzlabo prasmju aprite un pienācīga sadale iekšējā tirgū, cita starpā atvieglojot prasmju pārnesamību, un jāspēj piesaistīt un saglabāt prasmes ES.
	(9)	Prasmju savienības mērķis ir atbalstīt kvalitatīvu, iekļaujošu un pielāgojamu izglītības, apmācības un prasmju sistēmu izstrādi, lai palielinātu Savienības konkurētspēju, sagatavotību, drošību un demokrātiju. Tas ietver tādu strukturālu un kultūras šķēršļu apzināšanu un likvidēšanu, kuri kavē vai ierobežo sieviešu pilnīgu un vienlīdzīgu līdzdalību digitālajā un tehnoloģiskajā nozarē, arī vadošos amatos. Tādēļ Savienībai būtu jācīnās pret kaitīgiem dzimumu stereotipiem, kas var ierobežot sieviešu un meiteņu izglītības un karjeras iespējas, un jāveicina sieviešu digitālo prasmju pilnveide un pārkvalifikācija darba tirgū. Tāpēc saskaņā ar prasmju savienību Savienībai būtu jānodrošina pietiekams finansējums, lai veidotu stabilus prasmju pamatus un veicinātu mūžizglītības un uz nākotni vērstas prasmju pilnveides un pārkvalifikācijas iespējas visiem, pievēršot īpašu uzmanību tam, ka sievietes, it sevišķi sievietes, kuras ir pakļautas intersekcionālai diskriminācijai, un neaizsargātas grupas, piemēram, personas ar invaliditāti, saskaras ar papildu šķēršļiem, kas kavē to dalību apmācībās, un it īpaši lai risinātu ar digitālo un zaļo pārkārtošanos saistītās problēmas. Ir ārkārtīgi svarīgi uzlabot izglītības iespējas un apmācību zinātnē, tehnoloģijā, inženierzinātnēs un matemātikā (STEM), īpašu uzmanību pievēršot sievietēm un meitenēm, lai pārvarētu pašreizējās dzimumu atšķirības darbaspēkā, kas ir nodarbināts STEM jomās, kuras piedāvā augstākas algas un labākas karjeras iespējas, un uzlabot MI pratību. Tas it īpaši veicinās digitālās prasmes un svarīgas pamattehnoloģijas, kā arī prasmes atbalstīt jaunās nozares, lai nodrošinātu cilvēkiem prasmes, kas pielāgotas digitalizācijai, tehnoloģiju un inovācijas virzītām pārmaiņām un sociālajām un ekonomiskajām pārmaiņām, atvieglojot karjeras maiņu, mobilitāti un it sevišķi atbalstot mazprasmīgus vai mazkvalificētus pieaugušos. Saskaņā ar prasmju savienību digitālās un zaļās pārkārtošanās problēmas ir jārisina ar darba ņēmēju prasmju pilnveidi un pārkvalifikāciju, pielāgojot izglītību nozares vajadzībām un veicinot partnerības starp izglītības iestādēm, darba devējiem un publiskajām iestādēm. Ir arī jāuzlabo prasmju aprite un pienācīga sadale iekšējā tirgū, cita starpā atvieglojot prasmju pārnesamību, un jāspēj piesaistīt un saglabāt prasmes ES, vienlaikus novēršot prasmju ekspluatāciju un intelektuālā darbaspēka emigrēšanu no mazāk attīstītajiem reģioniem. 


</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>9.a apsvērums (jauns)</Article>
	

	Komisijas ierosinātais teksts
	Grozījums

	
	(9a)	Saskaņā ar prasmju savienību Savienībai būtu jāveicina mūžizglītības un uz nākotni vērstas prasmju pilnveides un pārkvalifikācijas iespējas visiem, lai risinātu ar digitālo un zaļo pārkārtošanos saistītās problēmas, it īpaši attiecībā uz sievietēm. Šajā saistībā ir svarīgi veicināt un nodrošināt MI izmantošanu un attīstību, kā arī atbalstīt iniciatīvas, kas sievietēm nodrošina uzņēmējdarbības un pašnodarbinātības iespējas un kas atbalsta sievietes vadošos amatos, īpašu uzmanību pievēršot lielākai sieviešu līdzdalībai lēmumu pieņemšanas procesos, un kas īpaši atbalsta sievietes uzņēmējdarbībā un STEM jomās. Tas it īpaši veicinās digitālās prasmes un svarīgas pamattehnoloģijas, kā arī prasmes atbalstīt jaunās nozares, lai nodrošinātu cilvēkiem prasmes, kas pielāgotas digitalizācijai, tehnoloģiju un inovācijas virzītām pārmaiņām un sociālajām un ekonomiskajām pārmaiņām, atvieglojot karjeras maiņu, mobilitāti un it sevišķi atbalstot sievietes un meitenes, mazprasmīgus vai mazkvalificētus pieaugušos.


</Amend>
<Amend>Grozījums Nr.		<NumAm>14</NumAm>
<DocAmend>Regulas priekšlikums</DocAmend>
<Article>9.b apsvērums (jauns)</Article>
	

	Komisijas ierosinātais teksts
	Grozījums

	
	(9b)	Saskaņā ar prasmju savienību digitālās un zaļās pārkārtošanās problēmas ir jārisina ar darba ņēmēju prasmju pilnveidi un pārkvalifikāciju, pielāgojot izglītību nozares vajadzībām un veicinot partnerības starp izglītības iestādēm, darba devējiem un publiskajām iestādēm. Ir arī jāuzlabo prasmju aprite un pienācīga sadale iekšējā tirgū, cita starpā atvieglojot prasmju pārnesamību, un jāspēj piesaistīt un saglabāt prasmes Savienībā.


</Amend>
<Amend>Grozījums Nr.		<NumAm>15</NumAm>
<DocAmend>Regulas priekšlikums</DocAmend>
<Article>9.c apsvērums (jauns)</Article>
	

	Komisijas ierosinātais teksts
	Grozījums

	
	(9c)	Maziem vidējas kapitalizācijas uzņēmumiem ir nozīmīga loma Savienības konkurētspējas stiprināšanā, ekonomikas izaugsmes uzlabošanā, darbaspēka trūkuma novēršanā, sieviešu nodarbinātības nodrošināšanā un dzimumu līdztiesības veicināšanā.


</Amend>
<Amend>Grozījums Nr.		<NumAm>16</NumAm>
<DocAmend>Regulas priekšlikums</DocAmend>
<Article>11. apsvērums</Article>
	

	Komisijas ierosinātais teksts
	Grozījums

	(11)	Prasmīga un efektīva ar VRP plānu, arī ESF, atbalstīto darbību īstenošana ir atkarīga no labas pārvaldības un partnerības starp visiem attiecīgajiem dalībniekiem teritoriālajā līmenī un sociālekonomiskajiem dalībniekiem, it īpaši sociālajiem partneriem un pilsoniskās sabiedrības organizācijām.
	(11)	Prasmīga un efektīva ar VRP plānu, arī ESF, atbalstīto darbību īstenošana ir atkarīga no labas pārvaldības un partnerības starp visiem attiecīgajiem dalībniekiem teritoriālajā līmenī un sociālekonomiskajiem dalībniekiem, it īpaši sociālajiem partneriem un pilsoniskās sabiedrības organizācijām, arī sieviešu tiesību organizācijām, organizācijām, kas strādā ar sievietēm un meitenēm neaizsargātās situācijās, lai veicinātu viņu piekļuvi nodarbinātībai, apmācībai, ekonomiskajai neatkarībai, mājoklim, veselības aprūpes pakalpojumiem un sociālajai līdzdalībai, organizācijām, kas aizstāv seksuālo un reproduktīvo veselību un ar to saistītās tiesības, nabadzības novēršanas organizācijām un personu ar invaliditāti tiesību organizācijām.


</Amend>
<Amend>Grozījums Nr.		<NumAm>17</NumAm>
<DocAmend>Regulas priekšlikums</DocAmend>
<Article>11.a apsvērums (jauns)</Article>
	

	Komisijas ierosinātais teksts
	Grozījums

	
	(11a)	Ir svarīgi atbalstīt un veicināt uzkrājumu un ieguldījumu kontus saskaņā ar dalībvalstu paraugpraksi, lai atvieglotu ieguldījumus uzņēmumos, it īpaši mazos vidējas kapitalizācijas uzņēmumos, kā arī stiprinātu fizisku personu personīgo finanšu stāvokli. Tas ir būtiski, lai nodrošinātu sieviešu neatkarību un uzņēmējdarbību, kā arī veicinātu konkurētspēju kopumā.


</Amend>
<Amend>Grozījums Nr.		<NumAm>18</NumAm>
<DocAmend>Regulas priekšlikums</DocAmend>
<Article>12. apsvērums</Article>
	

	Komisijas ierosinātais teksts
	Grozījums

	(12)	Lai stiprinātu Eiropas sabiedrību un Eiropas sociālo modeli, dalībvalstīm būtu ESF jāpiešķir minimāls resursu apjoms saskaņā ar valsts un reģionu partnerības plāniem, kas pieņemti saskaņā ar Regulu (ES) [VRP plāna regula]. Ņemot vērā dažādo sociālekonomisko problēmu atšķirīgo raksturu un smagumu dalībvalstīs, ir vajadzīga elastīgāka pieeja plānošanai. Lai gan minimāls atbalsts sociālajai politikai ir nepieciešams, lai nodrošinātu rīcību, kas ir samērīga ar šīm problēmām, tam ir arī stingri jāatbilst valsts un reģionālajām īpatnībām. Sociālo atšķirību vai problēmu pamatā esošie avoti ir jāizmanto, lai izprastu relatīvo nozīmi, kāda ir investīcijām un reformām nodarbinātības pamatnostādņu un ESF jomā. Tas nozīmē, ka politikas aizsardzības pasākumiem, izmantojot tematisko koncentrāciju, būtu jāizriet no dalībvalstu un Komisijas iesaistes. ESF minimālajam apjomam ir arī jāatrod līdzsvars starp Savienības stratēģiskajām interesēm ieguldīt cilvēkos un līdz ar to darbaspēka piedāvājuma kvalitātē, kā arī sociālajā attīstībā, un tajā pašā laikā investīciju vajadzībām, uz kurām attiecas citi [VRP plāna regulas] 3. pantā minētie konkrētie mērķi.
	(12)	Lai stiprinātu Eiropas sabiedrību un Eiropas sociālo modeli, dalībvalstīm būtu ESF jāpiešķir minimāls resursu apjoms saskaņā ar valsts un reģionu partnerības plāniem, kas pieņemti saskaņā ar Regulu (ES) [VRP plāna regula]. Ņemot vērā dažādo sociālekonomisko problēmu atšķirīgo raksturu un smagumu dalībvalstīs, ir vajadzīga elastīgāka pieeja plānošanai atbilstoši šā fonda pamatnostādnēm un Savienības Līgumu vispārīgajiem principiem un vērtībām. Lai gan minimāls atbalsts sociālajai politikai ir nepieciešams, lai nodrošinātu rīcību, kas ir samērīga ar šīm problēmām, tam ir arī stingri jāatbilst valsts un reģionālajām īpatnībām. Sociālo atšķirību vai problēmu pamatā esošie avoti ir jāizmanto, lai izprastu relatīvo nozīmi, kāda ir investīcijām un reformām nodarbinātības pamatnostādņu un ESF jomā. Tas nozīmē, ka politikas aizsardzības pasākumiem, izmantojot tematisko koncentrāciju, būtu jāizriet no dalībvalstu un Komisijas iesaistes. ESF minimālajam apjomam ir arī jāatrod līdzsvars starp Savienības stratēģiskajām interesēm ieguldīt cilvēkos un līdz ar to darbaspēka piedāvājuma kvalitātē, kā arī sociālajā attīstībā, un tajā pašā laikā investīciju vajadzībām, uz kurām attiecas citi [VRP plāna regulas] 3. pantā minētie konkrētie mērķi. ESF arī turpmāk vajadzētu būt neatkarīgam fondam, saglabājot tā galveno mērķi — veicināt sociālo kohēziju un Eiropas sociālo modeli, it īpaši atbalstot visneaizsargātāko grupu, arī sieviešu, sociālo iekļaušanu. ESF integrēšana valstu un reģionu partnerības plānos varētu vājināt tā patieso mērķi un samazināt finansējumu sociālajai iekļaušanai; ir svarīgi uzturēt spēcīgu un pamanāmu ESF ar pietiekamiem resursiem, lai īstenotu Eiropas sociālo tiesību pīlāra mērķus. 


</Amend>
<Amend>Grozījums Nr.		<NumAm>19</NumAm>
<DocAmend>Regulas priekšlikums</DocAmend>
<Article>13. apsvērums</Article>
	

	Komisijas ierosinātais teksts
	Grozījums

	(13)	ESF būtu jāatbalsta nodarbinātība, visiem vienlīdzīga piekļuve darba tirgum, taisnīgi un kvalitatīvi darba nosacījumi un darbaspēka mobilitāte. ESF būtu jāpalīdz dalībvalstīm sniegt atbalstu bezdarbniekiem un neaktīviem cilvēkiem, sniedzot efektīvu, savlaicīgu, koordinētu un individuāli pielāgotu palīdzību, kuras pamatā ir atbalsts darba meklēšanai, apmācība, prasmju pilnveide un pārkvalifikācija un piekļuve citiem atbalsta pakalpojumiem, īpašu uzmanību pievēršot cilvēkiem neaizsargātās situācijās un cilvēkiem, kurus negatīvi ietekmē zaļā un digitālā pārkārtošanās vai darba tirgus satricinājumi, kā arī tiem, kas ir vistālāk no darba tirgus. ESF būtu arī turpmāk jākoncentrē uzmanība uz jauniešu bezdarbu un jautājumu par jauniešiem, kas nemācās, nestrādā un neapgūst arodu (NEET), ar izglītības un apmācības priekšlaicīgas pārtraukšanas novēršanu un strukturāliem uzlabojumiem pārejā no mācībām uz darbu, arī pilnībā īstenojot pastiprinātu Garantiju jauniešiem, kurai arī būtu jāatbalsta kvalitatīvas jauniešu nodarbinātības iespējas. Turklāt ESF būtu jāturpina ieguldīt prasmēs, kas ir būtiskas zaļās un digitālās pārkārtošanās īstenošanai.
	(13)	ESF būtu jāatbalsta nodarbinātība, visiem vienlīdzīga piekļuve darba tirgum, taisnīgi un kvalitatīvi darba nosacījumi un darbaspēka mobilitāte. ESF būtu jāveicina sieviešu un vīriešu līdzsvarota dalība darba tirgū, īstenojot pasākumus, kuru mērķis ir cita starpā nodrošināt pienācīgus un dzimumlīdztiesīgus darba apstākļus, ieskaitot taisnīgu atalgojumu nozarēs, kurās dominē sievietes, labāku darba un privātās dzīves līdzsvaru un kvalitatīvu bērnu aprūpi, arī pirmsskolas izglītību un aprūpi. ESF būtu jāpalīdz dalībvalstīm sniegt atbalstu bezdarbniekiem un neaktīviem cilvēkiem, sniedzot efektīvu, savlaicīgu, koordinētu un individuāli pielāgotu palīdzību, kuras pamatā ir atbalsts darba meklēšanai, apmācība, prasmju pilnveide un pārkvalifikācija un piekļuve citiem atbalsta pakalpojumiem, īpašu uzmanību pievēršot cilvēkiem neaizsargātās situācijās un cilvēkiem, kurus negatīvi ietekmē zaļā un digitālā pārkārtošanās vai darba tirgus satricinājumi, kā arī tiem, kas ir vistālāk no darba tirgus. Turklāt ESF būtu jāveicina sieviešu, kas iesaistītas neoficiālā neatalgotā aprūpes darbā, pāreja uz algotu darbu, lai samazinātu viņu ilgstoša bezdarba un darba tirgus atsvešināšanās risku un ekonomisko atkarību. Ļoti svarīgi ir arī atbalstīt sieviešu reintegrāciju apmaksātā darbā pēc grūtniecības, maternitātes un bērna kopšanas atvaļinājuma un nodrošināt pienācīgus apstākļus barošanai ar krūti darbavietā. ESF būtu arī turpmāk jākoncentrē uzmanība uz jauniešu bezdarbu un jautājumu par jauniešiem, kas nemācās, nestrādā un neapgūst arodu (NEET), ar izglītības un apmācības priekšlaicīgas pārtraukšanas novēršanu un strukturāliem uzlabojumiem pārejā no mācībām uz darbu, arī pilnībā īstenojot pastiprinātu Garantiju jauniešiem, kurai arī būtu jāatbalsta kvalitatīvas un taisnīgi atalgotas jauniešu nodarbinātības iespējas. Turklāt ESF būtu jāturpina ieguldīt prasmēs, kas ir būtiskas zaļās un digitālās pārkārtošanās īstenošanai un dzimumlīdztiesīgas sabiedrības panākšanai.


</Amend>
<Amend>Grozījums Nr.		<NumAm>20</NumAm>
<DocAmend>Regulas priekšlikums</DocAmend>
<Article>14. apsvērums</Article>
	

	Komisijas ierosinātais teksts
	Grozījums

	(14)	ESF būtu jāuzlabo darbaspēka piedāvājums un jāuzlabo izglītība un apmācība, kā arī prasmju apguve visa mūža garumā. It sevišķi ESF vajadzētu veicināt progresu izglītībā un apmācībā un pāreju uz darba dzīvi, atbalstīt mūžizglītību, ietverot formālo, neformālo un ikdienējo mācīšanos, un piemērotību darba tirgum un veicināt konkurētspēju un sociālo un ekonomisko inovāciju, atbalstot mērogojamas un ilgtspējīgas iniciatīvas šajās jomās. To varētu panākt, izmantojot mācīšanos darbavietā un māceklību, profesionālo orientāciju mūža garumā un prasmju prognozēšanu, sadarbībā ar nozares pārstāvjiem, atjauninātiem mācību materiāliem, prognozēšanu un absolventu apzināšanu, pedagogu apmācīšanu, mācību rezultātu apstiprināšanu un kvalifikāciju atzīšanu.
	(14)	ESF būtu jāuzlabo darbaspēka piedāvājums un jāuzlabo izglītība un apmācība, kā arī prasmju apguve visa mūža garumā. It sevišķi ESF vajadzētu veicināt progresu izglītībā un apmācībā un pāreju uz darba dzīvi, atbalstīt mūžizglītību, ietverot formālo, neformālo un ikdienējo mācīšanos, un piemērotību darba tirgum un veicināt konkurētspēju un sociālo un ekonomisko inovāciju, atbalstot mērogojamas un ilgtspējīgas iniciatīvas šajās jomās. To varētu panākt, izmantojot mācīšanos darbavietā un māceklību, profesionālo orientāciju mūža garumā un prasmju prognozēšanu, sadarbībā ar nozares pārstāvjiem, atjauninātiem mācību materiāliem, prognozēšanu un absolventu apzināšanu, pedagogu apmācīšanu, mācību rezultātu apstiprināšanu un kvalifikāciju atzīšanu. Tā kā līdzdalība darba tirgū ir ievērojami zemāka sieviešu un vīriešu ar invaliditāti vidū, salīdzinot ar personām bez invaliditātes, ESF būtu jāizmanto, lai attīstītu Savienības finansētu nodarbinātības un prasmju garantiju personām ar invaliditāti bez vecuma ierobežojuma, par iedvesmu izmantojot veiksmīgas iniciatīvas, piemēram, Garantiju jauniešiem, lai palielinātu personu ar invaliditāti līdzdalību atvērtajā darba tirgū un veicinātu piekļuvi nodarbinātībai, apmācībai un tālākizglītībai.


</Amend>
<Amend>Grozījums Nr.		<NumAm>21</NumAm>
<DocAmend>Regulas priekšlikums</DocAmend>
<Article>15. apsvērums</Article>
	

	Komisijas ierosinātais teksts
	Grozījums

	(15)	ESF būtu jāatvieglo piekļuve pakalpojumiem, arī jāstiprina gan veselības aprūpes, gan ilgtermiņa aprūpes pakalpojumu modernizācija, digitalizācija un noturība. ESF būtu jāatbalsta dalībvalstis tādu pasākumu īstenošanā, kuru mērķis ir izskaust visu veidu diskrimināciju un nodrošināt vienlīdzīgas iespējas visiem un it īpaši grupām, kas ir nepietiekami pārstāvētas darba tirgū, nodrošinot vienlīdzīgu piekļuvi pakalpojumiem. Cenas ziņā pieejamu, ilgtspējīgu un kvalitatīvu pakalpojumu, piemēram, pirmsskolas izglītības un aprūpes, ārpusskolas aprūpes, izglītības, apmācības un veselības un ilgtermiņa aprūpes, it īpaši ģimenē un kopienā balstītu aprūpes pakalpojumu, pieejamība ir nepieciešams nosacījums, lai nodrošinātu vienlīdzīgas iespējas un darbaspēka mobilitāti. ESF būtu jānodrošina, ka ikvienam, arī bērniem saskaņā ar Eiropas Garantiju bērniem, ir pieejami kvalitatīvi pamatpakalpojumi. Saistībā ar minētajiem pakalpojumiem būtu jāņem vērā personu ar invaliditāti īpašās vajadzības, cita starpā piekļūstamība, kā arī neatkarīgas dzīves iespējas. ESF būtu arī jāveicina sociālās aizsardzības sistēmu modernizācija ar mērķi it īpaši veicināt to pieejamību.
	(15)	ESF būtu jāatvieglo piekļuve pakalpojumiem, arī jāstiprina gan veselības aprūpes, gan ilgtermiņa aprūpes pakalpojumu modernizācija, digitalizācija un noturība. ESF būtu jāatbalsta dalībvalstis tādu pasākumu īstenošanā, kuru mērķis ir izskaust visu veidu diskrimināciju un nodrošināt vienlīdzīgas iespējas visiem un it īpaši grupām, kas ir nepietiekami pārstāvētas darba tirgū, nodrošinot vienlīdzīgu piekļuvi pakalpojumiem, tostarp veselības aprūpes pakalpojumiem. Cenas ziņā pieejamu, ilgtspējīgu un kvalitatīvu pakalpojumu, piemēram, pirmsskolas izglītības un aprūpes, ārpusskolas aprūpes, izglītības, apmācības un dzimumsensitīvas veselības un ilgtermiņa aprūpes, it īpaši ģimenē un kopienā balstītu aprūpes pakalpojumu, pieejamība ir nepieciešams nosacījums, lai nodrošinātu vienlīdzīgas iespējas, taisnīgu atalgojumu un pensijas un darbaspēka mobilitāti. Šajā nolūkā ESF būtu jāveicina ieguldījumi piekļūstamā, cenas ziņā pieejamā un kvalitatīvā pirmsskolas izglītībā un aprūpē, kā arī kopienā balstītos un mājas aprūpes pakalpojumos, lai dalībvalstis varētu radīt apstākļus iekļaujošiem darba tirgiem, dzimumlīdztiesīgai sabiedrībai un noturīgākai ekonomikas izaugsmei. Turklāt ESF būtu jācenšas uzlabot darba apstākļus, arī taisnīgu atalgojumu, un atbalstīt neformālus aprūpētājus saskaņā ar Eiropas Aprūpes stratēģiju1a, gaidāmo Eiropas aprūpes kursu un Padomes ieteikumiem par ilgtermiņa aprūpi1b. ESF būtu jānodrošina, ka ikvienam, arī bērniem saskaņā ar Eiropas Garantiju bērniem, ir pieejami kvalitatīvi pamatpakalpojumi. Saistībā ar minētajiem pakalpojumiem būtu jāņem vērā personu ar invaliditāti, it īpaši sieviešu, īpašās vajadzības, cita starpā piekļūstamība, kā arī neatkarīgas dzīves iespējas, jo tās turpina saskarties ar īpašiem šķēršļiem, kas kavē sociālo iekļautību, nodarbinātību, izglītību un piekļuvi pakalpojumiem. ESF būtu arī jāveicina sociālās aizsardzības sistēmu modernizācija ar mērķi it īpaši veicināt to pieejamību. ESF arī būtu jāatbalsta dalībvalstis dzimumsensitīvu veselības aprūpes sistēmu veidošanā, risinot dzimumspecifiskas veselības vajadzības. Sievietes saskaras ar citiem veselības modeļiem nekā vīrieši, tostarp seksuālās un reproduktīvās veselības prasībām, apsvērumiem saistībā ar mātes veselību, ar menopauzi saistītām slimībām un nesamērīgi lielāku konkrētu hronisku slimību biežumu. Sievietes biežāk saskaras ar sistēmiski novēlotām diagnozēm un aizspriedumiem attiecībā uz sāpēm, kas viņu darba mūža laikā var izraisīt ilgstošus periodus, kuros viņām ir slikts veselības stāvoklis. Tā kā ilgstoša slimošana un ar veselību saistīti pārejas periodi ir viens no galvenajiem iemesliem, kādēļ sievietes ir ekonomiski neaktīvas, ESF būtu jāatbalsta mērķorientēti pasākumi, lai likvidētu šos ar veselību saistītos dzimumspecifiskos šķēršļus. Veselības aprūpes pieejamībai būtu jāietver piekļuve seksuālās un reproduktīvās veselības pakalpojumiem un tiesībām.

	
	__________________

	
	1a https://eur-lex.europa.eu/legal-content/LV/TXT/?uri=CELEX%3A52022DC0440.

	
	1b https://eur-lex.europa.eu/legal-content/LV/TXT/?uri=oj:JOC_2022_476_R_0001.


</Amend>
<Amend>Grozījums Nr.		<NumAm>22</NumAm>
<DocAmend>Regulas priekšlikums</DocAmend>
<Article>15.a apsvērums (jauns)</Article>
	

	Komisijas ierosinātais teksts
	Grozījums

	
	(15a)	Eiropas Komisija 2026. gada 26. februārī1a paziņoja, ka nedrošs aborts ir sabiedrības veselības jautājums un ka aborta pieejamība ir nepieciešama Līgumu prasību izpildei. Dalībvalstīm būtu brīvprātīgi un saskaņā ar saviem valsts tiesību aktiem jāizmanto ESF, lai nodrošinātu piekļuvi juridiski pieejamiem, drošiem, cenas ziņā pieejamiem un kvalitatīviem abortu pakalpojumiem visām sievietēm neaizsargātās situācijās, kuras citādi to nevarētu atļauties, neatkarīgi no tā, kur viņas dzīvo, un neatkarīgi no viņu valstspiederības vai dzīvesvietas, arī sievietēm no valstīm, kurās aborts ir nelikumīgs. 

	
	_________________

	
	1a https://ec.europa.eu/transparency/documents-register/detail?ref=C(2026)3225⟨=en.


</Amend>
<Amend>Grozījums Nr.		<NumAm>23</NumAm>
<DocAmend>Regulas priekšlikums</DocAmend>
<Article>16. apsvērums</Article>
	

	Komisijas ierosinātais teksts
	Grozījums

	(16)	ESF atbalsts būtu jāizmanto, lai veicinātu vienlīdzīgas iespējas visiem, atbalstītu spēcīgus sociālās drošības tīklus, veicinātu sociālo iekļaušanu un starppaaudžu taisnīgumu un apkarotu nabadzību. ESF vajadzētu atbalstīt dalībvalstu centienus cīņā pret nabadzību, cita starpā risinot materiālo nenodrošinātību, lai pārrautu nelabvēlīgu apstākļu mantošanu no paaudzes paaudzē, un sekmēt sociālo iekļaušanu, nodrošinot vienlīdzīgas iespējas visiem, apkarojot diskrimināciju un mazinot nevienlīdzību veselības jomā. Tas nozīmē arī mobilizēt virkni politikas pasākumu, kas paredzēti visnelabvēlīgākajā situācijā esošām personām neatkarīgi no vecuma, arī bērniem nabadzības apstākļos, sociāli atstumtām kopienām, piemēram, romiem, kā arī nabadzīgajiem strādājošajiem un vistrūcīgākajām personām. Ar ESF būtu jāpalīdz aktīvi iekļaut no darba tirgus tālu esošus cilvēkus, lai nodrošinātu viņu sociālekonomisko integrāciju. ESF būtu jārisina arī bezpajumtniecības problēma, arī ar profilakses un atvieglošanas pasākumiem saskaņā ar 2021. gada Lisabonas deklarāciju. Atbalstam sociālajai inovācijai ir svarīga nozīme šo mērķu sasniegšanā, un tāpēc tas būtu jāveicina.
	(16)	ESF atbalsts būtu jāizmanto, lai veicinātu vienlīdzīgas iespējas visiem, atbalstītu spēcīgus sociālās drošības tīklus, veicinātu sociālo iekļaušanu, dzimumu līdztiesību un starppaaudžu taisnīgumu un apkarotu nabadzību, arī bērnu nabadzību. ESF vajadzētu atbalstīt dalībvalstu centienus cīņā pret nabadzību, cita starpā risinot materiālo nenodrošinātību, lai pārrautu nelabvēlīgu apstākļu mantošanu no paaudzes paaudzē, un sekmēt sociālo iekļaušanu, nodrošinot vienlīdzīgas iespējas visiem, apkarojot diskrimināciju un mazinot nevienlīdzību veselības jomā, tostarp nevienlīdzīgu piekļuvi drošam un likumīgam abortam, kas atšķiras dažādu dalībvalstu starpā. Tas nozīmē arī mobilizēt virkni politikas pasākumu, kas paredzēti visnelabvēlīgākajā situācijā esošām personām neatkarīgi no vecuma, dzīvesvietas, dzimuma, seksuālās orientācijas, dzimtes identitātes, rases un invaliditātes, arī bērniem nabadzības apstākļos, sociāli atstumtām kopienām, piemēram, romiem, kā arī nabadzīgajiem strādājošajiem un vistrūcīgākajām personām. Ar ESF būtu jāpalīdz aktīvi iekļaut no darba tirgus tālu esošus cilvēkus, lai nodrošinātu viņu sociālekonomisko integrāciju. ESF būtu jārisina arī bezpajumtniecības problēma, arī ar profilakses un atvieglošanas pasākumiem saskaņā ar 2021. gada Lisabonas deklarāciju, ņemot vērā to, ka sieviešu bezpajumtniecības pieredze atšķiras no vīriešu pieredzes. Atbalstam sociālajai inovācijai ir svarīga nozīme šo mērķu sasniegšanā, un tāpēc tas būtu jāveicina.


</Amend>
<Amend>Grozījums Nr.		<NumAm>24</NumAm>
<DocAmend>Regulas priekšlikums</DocAmend>
<Article>17. apsvērums</Article>
	

	Komisijas ierosinātais teksts
	Grozījums

	(17)	Demokrātijas, tiesiskuma un pamattiesību aizsardzības principi ir Savienības pamatvērtības. Šīs vērtības ir būtiskas ikvienai personai, it īpaši visneaizsargātākajām personām. Turklāt tām ir būtiska nozīme ESF efektīvā īstenošanā. Tāpēc ESF būtu jāatbalsta arī šo vērtību veicināšana un īstenošana ikvienam. ESF arī turpinās pievērsties personu ar invaliditāti tiesībām, kā noteikts ANO Konvencijā par personu ar invaliditāti tiesībām. Tas arī nodrošinās saskaņotību ar līdztiesības savienību un ar to saistītajām stratēģijām 1, kuru mērķis ir apkarot diskrimināciju dzimuma, rases vai etniskās izcelsmes, reliģijas vai pārliecības, invaliditātes, vecuma vai seksuālās orientācijas dēļ un nodrošināt sociālo kohēziju, uzturot un attīstot atvērtu, uz pamattiesībām balstītu, demokrātisku, vienlīdzīgu un iekļaujošu sabiedrību, kuras pamatā ir tiesiskums.
	(17)	Demokrātijas, tiesiskuma, līdztiesības, dzimumu līdztiesības un pamattiesību aizsardzības principi ir Savienības pamatvērtības. Šīs vērtības ir būtiskas ikvienai personai, it īpaši visneaizsargātākajām personām. Turklāt tām ir būtiska nozīme ESF efektīvā īstenošanā. Tāpēc ESF būtu jāatbalsta arī šo vērtību veicināšana un īstenošana ikvienam. ESF arī turpinās pievērsties personu ar invaliditāti tiesībām, kā noteikts ANO Konvencijā par personu ar invaliditāti tiesībām, arī sieviešu un meiteņu tiesībām. Tas arī nodrošinās saskaņotību ar līdztiesības savienību un ar to saistītajām stratēģijām 1, kuru mērķis ir apkarot diskrimināciju, kā definēts 4. apsvērumā, un nodrošināt sociālo kohēziju, uzturot un attīstot atvērtu, uz pamattiesībām balstītu, demokrātisku, vienlīdzīgu un iekļaujošu sabiedrību, kuras pamatā ir tiesiskums.


</Amend>
<Amend>Grozījums Nr.		<NumAm>25</NumAm>
<DocAmend>Regulas priekšlikums</DocAmend>
<Article>18. apsvērums</Article>
	

	Komisijas ierosinātais teksts
	Grozījums

	(18)	Regulā (ES) [NRP plāna regula] ir noteikts, ka dalībvalstīm, sagatavojot un īstenojot valsts un reģionu partnerības plānus, ir jāievēro horizontālie principi. Šajā sakarā dalībvalstis būtu arī jāmudina izmantot ESF, lai atbalstītu mērķtiecīgas darbības horizontālo principu veicināšanai, piemēram, dzimumu līdztiesības veicināšanai un pakalpojumu pieejamības nodrošināšanai personām ar invaliditāti, kā arī lai dotu iespēju cilvēkiem ar invaliditāti aktīvi piedalīties.
	(18)	Regulā (ES) [NRP plāna regula] ir noteikts, ka dalībvalstīm, sagatavojot un īstenojot valsts un reģionu partnerības plānus, ir jāievēro horizontālie principi. Šajā sakarā dalībvalstīm būtu jāizmanto ESF, lai atbalstītu mērķtiecīgas darbības horizontālo principu veicināšanai, piemēram, dzimumu līdztiesības veicināšanai un pakalpojumu pieejamības nodrošināšanai personām ar invaliditāti, kā arī lai dotu iespēju cilvēkiem ar invaliditāti aktīvi piedalīties. Dzimumu līdztiesība un intersekcionāla perspektīva būtu jāintegrē visos finansēšanas cikla izstrādes, īstenošanas, uzraudzības, ziņošanas, izvērtēšanas un revīzijas posmos. Programmas starpposma un galīgajā izvērtējumā būtu jāizvērtē dzimumu ietekmējums, lai novērtētu, kādā apmērā tā veicina dzimumu līdztiesību. Svarīgi ir arī sniegt saņēmējiem un dalībvalstīm informāciju, kā ņemt vērā dzimumu līdztiesību, tostarp informāciju par dzimumu līdztiesības aspekta integrēšanu budžeta plānošanā un ietekmes uz dzimumu līdztiesību novērtējumos. Apspriežoties ar ekspertiem un ieinteresētajām personām, būtu jānodrošina dzimumu līdzsvars. Dalībvalstīm būtu regulāri jāziņo par to, kā ESF izdevumi veicina dzimumu līdztiesības mērķu sasniegšanu, balstoties uz rādītājiem, kas ir sadalīti pēc dzimuma, un kvalitatīvu novērtējumu.  


</Amend>
<Amend>Grozījums Nr.		<NumAm>26</NumAm>
<DocAmend>Regulas priekšlikums</DocAmend>
<Article>18.a apsvērums (jauns)</Article>
	

	Komisijas ierosinātais teksts
	Grozījums

	
	(18a)	Sievietes un meitenes ar invaliditāti ir vairāk pakļautas nabadzībai, sociālajai atstumtībai, ar dzimumu saistītai vardarbībai un ilgtermiņa bezdarbam. Tādēļ Eiropas Sociālajam fondam būtu jāatbalsta īpaši pasākumi, kas ir paredzēti minētajai grupai, nodrošinot piekļūstamību, vienlīdzīgas iespējas un aktīvu līdzdalību darba tirgū un sabiedrībā.


</Amend>
<Amend>Grozījums Nr.		<NumAm>27</NumAm>
<DocAmend>Regulas priekšlikums</DocAmend>
<Article>18.b apsvērums (jauns)</Article>
	

	Komisijas ierosinātais teksts
	Grozījums

	
	(18b)	Dalībvalstis arī būtu jāmudina izmantot ESF veselības aprūpes jomā un projektos, kas attiecas uz seksuālo un reproduktīvo veselību un ar to saistītajām tiesībām, lai nodrošinātu piekļuvi drošam un legālam abortam, neskarot valsts tiesību aktus vai subsidiaritāti, un dalībvalstīm būtu jāspēj ESF izmantot šādos nolūkos.


</Amend>
<Amend>Grozījums Nr.		<NumAm>28</NumAm>
<DocAmend>Regulas priekšlikums</DocAmend>
<Article>19. apsvērums</Article>
	

	Komisijas ierosinātais teksts
	Grozījums

	(19)	Lai nodrošinātu, ka Eiropas sociālo tiesību pīlārā izvirzītā Eiropas sociālā dimensija tiek pienācīgi īstenota un ka pietiekams finanšu līdzekļu apjoms tiek paredzēts tiem, kuriem tas visvairāk nepieciešams, dalībvalstīm būtu jāpiešķir ESF resursi sociālās iekļautības veicināšanai.
	(19)	Lai nodrošinātu, ka Eiropas sociālo tiesību pīlārā izvirzītā Eiropas sociālā dimensija tiek pienācīgi īstenota un ka pietiekams finanšu līdzekļu apjoms tiek paredzēts tiem, kuriem tas visvairāk nepieciešams, dalībvalstīm būtu jāpiešķir ESF resursi sociālās iekļautības un dzimumu līdztiesības veicināšanai un ar dzimumu saistītas vardarbības apkarošanai.


</Amend>
<Amend>Grozījums Nr.		<NumAm>29</NumAm>
<DocAmend>Regulas priekšlikums</DocAmend>
<Article>19.a apsvērums (jauns)</Article>
	

	Komisijas ierosinātais teksts
	Grozījums

	
	(19a)	Saskaņā ar Eurostat datiem1a pašlaik dalībvalstīs 64,6 miljoni sieviešu un 57,6 miljoni vīriešu dzīvo nabadzībā, kas liecina, ka nabadzības ietekme uz sievietēm un vīriešiem ir atšķirīga; nabadzība, sociālā atstumtība un diskriminācija nesamērīgi skar noteiktas grupas, it īpaši sievietes un meitenes no atstumtām kopienām. Minētās grupas joprojām saskaras ar strukturāliem šķēršļiem, kas kavē piekļuvi nodarbinātībai, izglītībai, mājoklim un pamatpakalpojumiem, arī veselības aprūpes pakalpojumiem. Nabadzības un sociālās atstumtības risks ir nesamērīgi augsts sievietēm, kuras atrodas neaizsargātās situācijās un kuras skar intersekcionāla diskriminācija, kā definēts 4. apsvērumā. Nabadzībā dzīvojošās sievietes saskaras ar lielāku vardarbības risku, tostarp intīmā partnera vardarbību un vardarbību ģimenē, tādu faktoru dēļ kā finansiālā atkarība, nedrošība saistībā ar mājokli, kā arī ierobežota piekļuve atbalsta pakalpojumiem. Ar dzimumu saistītas vardarbības izskaušana ir būtiska, lai sievietes varētu pilnībā piedalīties savu kopienu dzīvē un ekonomikā, piekļūt izglītībai, veselības aprūpei, nodarbinātībai un sociālajiem pakalpojumiem un tādējādi sasniegt ekonomisko neatkarību un autonomiju attiecībā uz savu ķermeni.

	
	_________________

	
	1a https://ec.europa.eu/eurostat/statistics-explained/index.php?title=Living_conditions_in_Europe_-_subjective_poverty_statistics#:~:text=ilc_sbjp02)%20(ilc_sbjp03)-,Subjective%20poverty%20is%20more%20prominent%20for%20women%20than%20for%20men,men%20and%201.


</Amend>
<Amend>Grozījums Nr.		<NumAm>30</NumAm>
<DocAmend>Regulas priekšlikums</DocAmend>
<Article>20. apsvērums</Article>
	

	Komisijas ierosinātais teksts
	Grozījums

	(20)	Ņemot vērā īpašo nepieciešamību atbalstīt nabadzībā dzīvojošus bērnus, dalībvalstīm būtu arī jāplāno ESF resursi, lai pievērstos pasākumiem saskaņā ar Garantiju bērniem.
	(20)	Ņemot vērā īpašo nepieciešamību atbalstīt nabadzībā dzīvojošus bērnus, it īpaši bērnus no lauku, attāliem, rūpniecības un ieguves apgabaliem, kā arī perifēriem reģioniem, kas atrodas sociāli un ekonomiski nelabvēlīgā situācijā, ko ietekmē depopulācija un kam ir ierobežota piekļuve sabiedriskiem pakalpojumiem, un no apgabaliem, ko ietekmē ekonomikas pārkārtošanās un augsts bezdarba līmenis, dalībvalstīm būtu arī jāplāno ESF resursi, lai pievērstos pasākumiem saskaņā ar Garantiju bērniem, nākamajā DFS ne mazāk kā 20 miljardus EUR piešķirot Garantijai bērniem. ESF būtu pilnīgi jāsaskaņo ar ANO Konvenciju par bērnu tiesībām un Eiropas Savienības Pamattiesību hartu, skaidri iekļaujot sociālos mērķus to prioritātēs un izdevumu noteikumos.


</Amend>
<Amend>Grozījums Nr.		<NumAm>31</NumAm>
<DocAmend>Regulas priekšlikums</DocAmend>
<Article>21. apsvērums</Article>
	

	Komisijas ierosinātais teksts
	Grozījums

	(21)	ESF vajadzētu veicināt nabadzības mazināšanu, atbalstot valstu shēmas, kas paredzētas nenodrošinātības ar pārtiku un materiālās nenodrošinātības mazināšanai, un sekmēt vistrūcīgāko personu un to personu sociālo integrāciju, kuras apdraud nabadzība vai sociālā atstumtība. Dalībvalstīm būtu jāpiešķir ESF resursi, lai novērstu galējas nabadzības veidus, kam ir vislielākā ietekme uz sociālo atstumtību, piemēram, bezpajumtniecību un nenodrošinātību ar pārtiku, un materiālo nenodrošinātību.
	(21)	ESF vajadzētu veicināt nabadzības mazināšanu, atbalstot valstu shēmas, kas paredzētas nenodrošinātības ar pārtiku un materiālās nenodrošinātības mazināšanai, un sekmēt vistrūcīgāko personu un to personu sociālo integrāciju, kuras apdraud nabadzība vai sociālā atstumtība, ņemot vērā dzimumspecifiskās vajadzības, arī vajadzību pēc menstruālajiem un higiēnas produktiem. Dalībvalstīm būtu jāpiešķir ESF resursi, lai novērstu galējas nabadzības veidus, kam ir vislielākā ietekme uz sociālo atstumtību, piemēram, bezpajumtniecību un nenodrošinātību ar pārtiku, un materiālo nenodrošinātību. Ar pārtikas un/vai pamata materiālās palīdzības sniegšanu vistrūcīgākajām un visneaizsargātākajām personām, piemēram, bezpajumtniecēm un vientuļajām mātēm, nebūtu jāaizstāj esošie sociālie pabalsti, kas viņām tiek nodrošināti saskaņā ar valsts sociālo sistēmu vai saskaņā ar valsts tiesību aktiem.


</Amend>
<Amend>Grozījums Nr.		<NumAm>32</NumAm>
<DocAmend>Regulas priekšlikums</DocAmend>
<Article>22.a apsvērums (jauns)</Article>
	

	Komisijas ierosinātais teksts
	Grozījums

	
	(22a)	Tā kā piekļuve veselības aprūpei ir nozīmīga, ESF būtu jānodrošina sinerģija un papildināmība ar ierosināto Eiropas Konkurētspējas fondu (EKF), it īpaši tā veselības atbalstīšanas mērķi, un ar ierosināto regulu, ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu 2028.–2034. gada laikposmam (VRPP).


</Amend>
<Amend>Grozījums Nr.		<NumAm>33</NumAm>
<DocAmend>Regulas priekšlikums</DocAmend>
<Article>24. apsvērums</Article>
	

	(24)	Ņemot vērā tālāko reģionu īpatnības un ierobežojumus, dalībvalstīm nodaļā par tālākajiem reģioniem būtu jāiekļauj pasākumi, ar kuriem veicina nodarbinātību un darbaspēka mobilitāti, it īpaši jauniešiem, izglītību un prasmes, kā arī sociālo iekļaušanu.
	(24)	Ņemot vērā tālāko reģionu īpatnības un ierobežojumus, dalībvalstīm nodaļā par tālākajiem reģioniem būtu jāiekļauj pasākumi, ar kuriem veicina nodarbinātību un darbaspēka mobilitāti, it īpaši jauniešiem un sievietēm, kas nav iekļautas darba tirgū, izglītību un prasmes, kā arī sociālo iekļaušanu.


</Amend>
<Amend>Grozījums Nr.		<NumAm>34</NumAm>
<DocAmend>Regulas priekšlikums</DocAmend>
<Article>25.a apsvērums (jauns)</Article>
	

	Komisijas ierosinātais teksts
	Grozījums

	
	(25a)	ESF būtu jāveicina sieviešu uzņēmējdarbība, samazinot šķēršļus uzņēmējdarbības sākšanai un izaugsmei, arī regulatīvo slogu un ierobežoto piekļuvi kapitālam. Finansējums būtu prioritāri jāpiešķir mērogojamiem uzņēmumiem, kurus vada sievietes un meitenes, veicinot atbildības, inovācijas un ekonomiskās neatkarības kultūru.


</Amend>
<Amend>Grozījums Nr.		<NumAm>35</NumAm>
<DocAmend>Regulas priekšlikums</DocAmend>
<Article>2. pants – 2.a punkts (jauns)</Article>
	

	Komisijas ierosinātais teksts
	Grozījums

	
	2.a	Dalībvalstis, kad vien iespējams, snieguma satvarā integrē neaizsargātības un sociālās atstumtības rādītājus, lai nodrošinātu, ka ESF investīcijas faktiski nāk par labu visneaizsargātākajām grupām.


</Amend>
<Amend>Grozījums Nr.		<NumAm>36</NumAm>
<DocAmend>Regulas priekšlikums</DocAmend>
<Article>2.a pants (jauns)</Article>
	

	Komisijas ierosinātais teksts
	Grozījums

	
	2.a pants

	
	1. Eiropas Sociālais fonds (ESF) īpaši atbalsta šādu konkrētu mērķu sasniegšanu: 

	
	a) uzlabot visu darba meklētāju, it sevišķi jauniešu — jo īpaši, īstenojot Garantiju jauniešiem —, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu, sieviešu, kas iesaistītas neoficiālā un neatalgotā aprūpes darbā, piekļuvi nodarbinātībai un aktivizācijas pasākumiem, cita starpā veicinot pašnodarbinātību un sociālo ekonomiku, kas ir ietverta sociālajā tirgus ekonomikā;

	
	b) uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālās apmācības sistēmu un māceklības ieviešanu;

	
	c) sekmēt to, lai — jo īpaši nelabvēlīgā situācijā esošām grupām — būtu vienlīdzīga piekļuve kvalitatīvai un iekļaujošai izglītībai un apmācībai un iespēja to iegūt, sākot ar pirmsskolas izglītību un beidzot ar pieaugušo izglītību, veicināt mūžizglītību, it īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozēt pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglot karjeras maiņu un sekmēt profesionālo mobilitāti, arī veicināt mācību mobilitāti visiem un atvieglot piekļūstamību personām ar invaliditāti;

	
	d) veicināt vienlīdzīgas iespējas un nediskriminēšanu, identificējot un likvidējot strukturālus un kultūras šķēršļus; veicināt aprūpes pienākumu vienlīdzīgu sadalījumu un kopīgo vecāku atvaļinājumu, investēt piekļūstamos, cenas ziņā pieejamos un kvalitatīvos aprūpes pakalpojumos, stiprināt darba un privātās dzīves līdzsvaru, arī nodrošinot elastīgu darba režīmu abiem vecākiem, nodrošināt kvalitatīvas, stabilas un taisnīgi atalgotas darbvietas; un

	
	e) likvidēt dzimumu segregāciju darba tirgū un diskrimināciju izglītībā un apmācībā, cita starpā veicinot sieviešu un meiteņu piekļuvi STEM jomām, digitālajām prasmēm, zaļajām darbvietām un ar lēmumu pieņemšanu saistītiem amatiem;

	
	f) sekmēt trešo valstu valstspiederīgo, it īpaši migranšu, sociālekonomisko integrāciju;

	
	g) veicināt atstumto kopienu, it īpaši romu sieviešu, sociālekonomisko integrāciju;

	
	h) uzlabot vienlīdzīgu un savlaicīgu piekļuvi kvalitatīviem, ilgtspējīgiem un cenas ziņā pieejamiem pakalpojumiem, arī pakalpojumiem, ar kuriem veicina piekļuvi pienācīgiem, cenas ziņā pieejamiem, ilgtspējīgiem un pienācīgiem mājokļiem, it īpaši vientuļajām mātēm;

	
	i) modernizēt sociālās aizsardzības sistēmas, tostarp veicināt piekļuvi sociālajai aizsardzībai, īpašu uzmanību pievēršot sievietēm, it īpaši vientuļajām mātēm un citām nelabvēlīgā situācijā esošām grupām;

	
	j) uzlabot veselības aprūpes sistēmu un ilgtermiņa aprūpes pakalpojumu pieejamību, tostarp sievietēm ar invaliditāti, un šo sistēmu un pakalpojumu efektivitāti un noturību;

	
	k) veicināt to personu sociālo integrāciju, kuras var skart nabadzība vai sociālā atstumtība, arī apkarojot situāciju, ka nesamērīgi lielu daļu nabadzīgo mājsaimniecību vada sievietes, īpašu uzmanību pievēršot sievietēm neaizsargātās situācijās, it īpaši tām, kuras saskaras ar intersekcionāliem diskriminācijas veidiem, un novērst nodarbinātu personu nabadzību, nestabilu nodarbinātību un sieviešu un vīriešu pensiju atšķirību;

	
	l) atbalstīt sociālās ekonomikas uzņēmumus un organizācijas kā svarīgas struktūras, kas veicina sieviešu iekļaujošu nodarbinātību, vienlīdzīgas iespējas, teritoriālo kohēziju un tādu meiteņu un sieviešu integrāciju, kuras pieder neaizsargātām grupām;

	
	m) mazināt materiālo nenodrošinātību, piešķirot pārtiku un/vai sniedzot pamata materiālo palīdzību vistrūcīgākajām personām, tostarp bērniem, un nodrošinot papildpasākumus, ar kuriem atbalsta viņu sociālo iekļaušanu;

	
	n) apkarot bezpajumtniecību, it īpaši sieviešu un bērnu vidū;

	
	o) nodrošināt neaizsargātās situācijās esošo grupu piekļuvi veselības aprūpes pakalpojumiem, īpaši izceļot uz personu vērstu veselības aprūpi un apmierinot dzimumspecifiskas veselības aprūpes vajadzības, ieskaitot pilnu seksuālās un reproduktīvās veselības pakalpojumu klāstu, kas ietver aborta pakalpojumu sniegšanu personām, kuras tiem nevar piekļūt.

	
	2. Visi šā panta 1. punktā minētie konkrētie mērķi rada prasību attiecībā uz VRP plānu VRPP regulas 22. panta nozīmē.


</Amend>
<Amend>Grozījums Nr.		<NumAm>37</NumAm>
<DocAmend>Regulas priekšlikums</DocAmend>
<Article>5. pants – 1. daļa</Article>
	

	Komisijas ierosinātais teksts
	Grozījums

	Dalībvalstis un reģioni attiecīgā gadījumā valsts un reģionu partnerības plāna vienā vai vairākās īpašās nodaļās izklāsta integrētu pieeju demogrāfisko pārmaiņu radīto problēmu risināšanai.
	Dalībvalstis un reģioni attiecīgā gadījumā valsts un reģionu partnerības plāna vienā vai vairākās īpašās nodaļās izklāsta integrētu pieeju demogrāfisko pārmaiņu radīto problēmu risināšanai, ietverot arī sieviešu dzimumspecifiskās veselības problēmas un it īpaši nodrošinot piekļuvi reproduktīvās veselības pakalpojumiem, kā arī īpašu uzmanību pievēršot neaizsargātām grupām, kuras nesamērīgi ietekmē novecošana, nabadzība un sociālā atstumtība. Komisija novērtē ietekmi uz tādu demogrāfisko problēmu risināšanu kā sabiedrības novecošana, darbspējīgā vecuma iedzīvotāju skaita samazināšanās un pieaugošā plaisa starp pilsētām un laukiem. 


</Amend>
<Amend>Grozījums Nr.		<NumAm>38</NumAm>
<DocAmend>Regulas priekšlikums</DocAmend>
<Article>6. pants – virsraksts</Article>
	

	Komisijas ierosinātais teksts
	Grozījums

	Atbalsts materiālās nenodrošinātības mazināšanai
	Atbalsts materiālās nenodrošinātības un nabadzības mazināšanai


</Amend>
<Amend>Grozījums Nr.		<NumAm>39</NumAm>
<DocAmend>Regulas priekšlikums</DocAmend>
<Article>6. pants – 1. punkts</Article>
	

	Komisijas ierosinātais teksts
	Grozījums

	(1)	Dalībvalstis var sniegt atbalstu materiālās nenodrošinātības mazināšanai, izdalot pārtiku un preces, kas atbilst Savienības tiesību aktiem par patēriņa preču nekaitīgumu.
	(1)	Dalībvalstis sniedz atbalstu materiālās nenodrošinātības mazināšanai, izdalot pārtiku un preces, kas atbilst Savienības tiesību aktiem par patēriņa preču nekaitīgumu.


</Amend>
<Amend>Grozījums Nr.		<NumAm>40</NumAm>
<DocAmend>Regulas priekšlikums</DocAmend>
<Article>6. pants – 2. punkts</Article>
	

	Komisijas ierosinātais teksts
	Grozījums

	(2)	Dalībvalstis un saņēmēji pārtiku un/vai pamata materiālo palīdzību izvēlas pēc objektīviem kritērijiem, ņemot vērā vistrūcīgāko personu vajadzības. Pārtikas un attiecīgā gadījumā preču atlases kritērijos ņem vērā arī ar klimatu saistītos un vides aspektus, lai nodrošinātu taisnīgu un godīgu zaļo pārkārtošanos, it īpaši nolūkā mazināt pārtikas atkritumu un vienreizlietojamas plastmasas izstrādājumu daudzumu. Attiecīgos gadījumos izdalāmās pārtikas veidu izvēlē ņem vērā, kā ar to palīdzību vistrūcīgākajām personām nodrošināt līdzsvarotu uzturu. Pārtiku un/vai pamata materiālo palīdzību vistrūcīgākajām personām var nodrošināt vai nu tieši, vai arī netieši – piemēram, izmantojot elektroniskus vai citādus kuponus vai kartes – ar noteikumu, ka tos var izlietot, pretī saņemot tikai pārtiku un/vai pamata materiālo palīdzību. Atbalstu vistrūcīgākajām personām sniedz papildus jebkādiem sociālajiem pabalstiem, kurus var nodrošināt valsts sociālā sistēmas vai saskaņā ar valsts tiesību aktiem.
	(2)	Dalībvalstis un saņēmēji pārtiku un/vai pamata materiālo palīdzību izvēlas pēc objektīviem kritērijiem, ņemot vērā vistrūcīgāko personu vajadzības, dzimumspecifiskas vajadzības, piemēram pamatproduktus menstruācijām un higiēnas aprīkojumu, un to sieviešu un meiteņu vajadzības, kuras skar nabadzība, bezpajumtniecība vai vardarbība. Pārtikas un attiecīgā gadījumā preču atlases kritērijos ņem vērā arī ar klimatu saistītos un vides aspektus, lai nodrošinātu taisnīgu un godīgu zaļo pārkārtošanos, it īpaši nolūkā mazināt pārtikas atkritumu un vienreizlietojamas plastmasas izstrādājumu daudzumu. Attiecīgos gadījumos izdalāmās pārtikas veidu izvēlē ņem vērā, kā ar to palīdzību vistrūcīgākajām personām nodrošināt līdzsvarotu uzturu. Pārtiku un/vai pamata materiālo palīdzību vistrūcīgākajām personām var nodrošināt vai nu tieši, vai arī netieši – piemēram, izmantojot elektroniskus vai citādus kuponus vai kartes – ar noteikumu, ka tos var izlietot, pretī saņemot tikai pārtiku un/vai pamata materiālo palīdzību. Atbalstu vistrūcīgākajām personām, kas bieži ir sievietes, sniedz papildus jebkādiem sociālajiem pabalstiem, kurus var nodrošināt valsts sociālā sistēmas vai saskaņā ar valsts tiesību aktiem. Ņemot vērā darbību raksturu un galīgo saņēmēju veidu, atbalstam, ar kuru paredzēts mazināt vistrūcīgāko personu materiālo nenodrošinātību, piemēro vienkāršākus noteikumus.


</Amend>
<Amend>Grozījums Nr.		<NumAm>41</NumAm>
<DocAmend>Regulas priekšlikums</DocAmend>
<Article>6. pants – 5. punkts</Article>
	

	Komisijas ierosinātais teksts
	Grozījums

	(5)	Šajā pantā “vistrūcīgākās personas” ir fiziskas personas – atsevišķi cilvēki, ģimenes, mājsaimniecības vai šādu personu grupas, tostarp bērni neaizsargātās situācijās un bezpajumtnieki, kuru nepieciešamība pēc palīdzības ir noteikta pēc objektīviem kritērijiem, ko, apspriežoties ar attiecīgajām ieinteresētajām personām un vienlaikus izvairoties no interešu konflikta, ir noteikušas valsts kompetentās iestādes un kas var aptvert elementus, kuri ļauj palīdzību mērķtiecīgi novirzīt vistrūcīgākajām personām konkrētos ģeogrāfiskos apgabalos.
	(5)	Šajā pantā "vistrūcīgākās personas" ir fiziskas personas – atsevišķi cilvēki, ģimenes, mājsaimniecības vai šādu personu grupas, tostarp bērni neaizsargātās situācijās un bezpajumtnieki, kuru nepieciešamība pēc palīdzības ir noteikta pēc objektīviem kritērijiem, ko, apspriežoties ar attiecīgajām ieinteresētajām personām un vienlaikus izvairoties no interešu konflikta, ir noteikušas valsts kompetentās iestādes un kas var aptvert elementus, kuri ļauj palīdzību mērķtiecīgi novirzīt vistrūcīgākajām personām konkrētos ģeogrāfiskos apgabalos, ņemot vērā tieši sieviešu neaizsargātību, arī to sieviešu neaizsargātību, kuras saskaras ar intersekcionālu diskrimināciju, un ņemot vērā arī to, ka sieviešu nabadzību var izskaust tikai tad, ja ir izskausta visu veidu vardarbība pret sievietēm.


</Amend>
<Amend>Grozījums Nr.		<NumAm>42</NumAm>
<DocAmend>Regulas priekšlikums</DocAmend>
<Article>6.a pants (jauns)</Article>
	

	Komisijas ierosinātais teksts
	Grozījums

	
	6.a pants

	
	Atbalsts vienlīdzīgām iespējām, dzimumu līdztiesībai un darba tirgus pieejamībai

	
	1.	Dalībvalstis un Komisija, izmantojot Eiropas Sociālo fondu, aktīvi un sistemātiski uzlabo dzimumu līdztiesību un palīdz pilnībā īstenot dzimumlīdztiesīgas sabiedrības principus un Eiropas sociālo tiesību pīlāra principus, it sevišķi izskaužot visu veidu dzimumdiskrimināciju darba tirgū. 

	
	2.	ESF palīdz dalībvalstīm novērst ar dzimumu saistītus šķēršļus dalībai darba tirgū, nodrošināt principu, ka vīrieši un sievietes par vienādu vai vienādi vērtīgu darbu saņem vienādu darba samaksu, risinot problēmu, ka nozares, kurās dominē sievietes, strukturāli netiek pienācīgi novērtētas, kā arī novērst darba tirgus segmentāciju, veicināt labāku darba un privātās dzīves līdzsvaru, arī elastīgu darba režīmu abiem vecākiem, atvieglot sieviešu piekļuvi kvalitatīvām darbvietām un uzņēmējdarbības ceļiem, stimulējot uzņēmumus pieņemt darbā un paaugstināt amatā sievietes, izmantot paternitātes atvaļinājumu un kopīgu vecāku atvaļinājumu un nodrošināt piekļuvi cenas ziņā pieejamiem, piekļūstamiem un kvalitatīviem bērnu aprūpes un citiem formālās aprūpes pakalpojumiem.

	
	3.	ESF īsteno visaptverošu pieeju, lai risinātu problēmu, ka nesamērīgi lielu daļu nabadzīgo mājsaimniecību vada sievietes, un izskauž dzimumdiskrimināciju izglītībā un apmācībā, arī piekļuvē STEM jomām, un veicina sieviešu vienlīdzīgu līdzdalību vadošos amatos un amatos, kas ir saistīti ar lēmumu pieņemšanu, novēršot nodarbināto nabadzību, nestabilu nodarbinātību un sieviešu un vīriešu pensiju atšķirību.


</Amend>
<Amend>Grozījums Nr.		<NumAm>43</NumAm>
<DocAmend>Regulas priekšlikums</DocAmend>
<Article>6.b pants (jauns)</Article>
	

	Komisijas ierosinātais teksts
	Grozījums

	
	6.b pants

	
	Atbalsts vienlīdzīgai piekļuvei kvalitatīviem veselības aprūpes pakalpojumiem

	
	ESF atbalsta mērķi uzlabot universālu un savlaicīgu piekļuvi kvalitatīviem, ilgtspējīgiem un cenas ziņā pieejamiem veselības aprūpes pakalpojumiem, arī seksuālās un reproduktīvās veselības pakalpojumiem sievietēm neaizsargātās situācijās. Dalībvalstis tiek stingri mudinātas izmantot ESF, lai nodrošinātu vienlīdzīgu piekļuvi juridiski pieejamiem un cenas ziņā pieejamiem abortu pakalpojumiem sievietēm neaizsargātās situācijās, kuras citādi tos nevarētu atļauties, neatkarīgi no viņu valstspiederības vai dzīvesvietas, arī sievietēm, kurām viņu dalībvalstīs nav piekļuves šādiem pakalpojumiem. Dalībvalstis arī atbalsta šādus mērķus: uzlabot piekļuvi veselības aprūpes sistēmām un ilgtermiņa aprūpes pakalpojumiem, arī personu ar invaliditāti piekļuvi, kā arī šo sistēmu un pakalpojumu efektivitāti un noturību. Ņemot vērā Savienības būtisko demogrāfisko lejupslīdi, tās atbalsta arī atbalsta pasākumus sievietēm un pāriem, kam ir diagnosticēta neauglība, ja tie saskaras ar ekonomiskiem, sociāliem vai medicīniskiem šķēršļiem, kas ierobežo piekļuvi veselības aprūpes pakalpojumiem.


</Amend>
<Amend>Grozījums Nr.		<NumAm>44</NumAm>
<DocAmend>Regulas priekšlikums</DocAmend>
<Article>6.c pants (jauns)</Article>

	6.c pants

	
	Horizontālie principi

	
	1. Komisija un dalībvalstis veic atbilstīgus un jēgpilnus pasākumus, lai novērstu jebkādu diskrimināciju dzimuma, rases, etniskās izcelsmes, reliģijas vai pārliecības, invaliditātes, vecuma, seksuālās orientācijas un dzimtes identitātes dēļ — arī šīs programmas atbalstīto darbību sagatavošanas, īstenošanas, uzraudzības, ziņojumu sagatavošanas un izvērtēšanas laikā. 

	
	2. Komisija nodrošina, ka dzimumu līdztiesība tiek integrēta un ka dzimumu līdztiesības aspekta integrēšana tiek piemērota kā horizontāls un transversāls princips visā atbalstīto darbību sagatavošanas, īstenošanas, uzraudzības, ziņojumu sagatavošanas un izvērtēšanas laikā, arī izmantojot novērtējumus un pēc dzimuma/dzimtes kritērijiem sadalītus datus. Tā veicina Regulas 2025/0545(COD) ("Snieguma regula") 6. un 7. pantā minētos horizontālos principus, kas ietver noteikumu par budžeta izdevumu apsekošanu un snieguma satvaru, arī principa "nenodarīt būtisku kaitējumu" un dzimumu līdztiesības principa konsekventu piemērošanu. Būtu jānodrošina, ka neviena no finansētajām darbībām nerada nelabvēlīgu ietekmi uz dzimumu līdztiesību. 

	
	Komisija nodrošina dalībvalstīm tehniskus norādījumus par 2. punkta pirmajā daļā minētās dzimumu līdztiesības aspekta integrēšanas metodiku, ietverot minimālās prasības, dzimumaspekta analīzi un dzimumu līdztiesības novērtējumu. 

	
	Dalībvalstis regulāri ziņo par to, kā ESF izdevumi veicina dzimumu līdztiesības mērķu sasniegšanu, balstoties uz rādītājiem, kas ir sadalīti pēc dzimuma, un kvalitatīvu novērtējumu. 


</Amend>
<Amend>Grozījums Nr.		<NumAm>45</NumAm>
<DocAmend>Regulas priekšlikums</DocAmend>
<Article>7. pants </Article>
	

	Komisijas ierosinātais teksts
	Grozījums

	Dalībvalstis nodrošina sociālo partneru un pilsoniskās sabiedrības organizāciju jēgpilnu dalību kvalitatīvas nodarbinātības, izglītības un prasmju un sociālās iekļautības politikas īstenošanā saskaņā ar Regulas XX [VRP plāns] 6. pantu.
	Dalībvalstis nodrošina sociālo partneru un pilsoniskās sabiedrības organizāciju, arī organizāciju, kas atbalsta sieviešu tiesības un dzimumu līdztiesību, kā arī organizāciju, kas pārstāv neaizsargātās situācijās esošas sievietes, jēgpilnu dalību kvalitatīvas nodarbinātības, izglītības un prasmju un sociālās iekļautības politikas īstenošanā saskaņā ar Regulas XX [VRP plāns] 6. pantu. 


</Amend>
<Amend>Grozījums Nr.		<NumAm>46</NumAm>
<DocAmend>Regulas priekšlikums</DocAmend>
<Article>8. pants – 2.°punkts </Article>

	(2)	Katra dalībvalsts uz laikposmu, kas nav ilgāks par septiņiem gadiem, ieceļ vienu valdības pārstāvi, vienu darba ņēmēju organizāciju pārstāvi, vienu darba devēju organizāciju pārstāvi un vienu aizstājēju katram loceklim. Locekļa prombūtnes gadījumā aizstājējs automātiski ir tiesīgs piedalīties sēdē. Komitejā ir arī pa vienam pārstāvim no katras organizācijas, kas Savienības līmenī pārstāv darba ņēmēju organizācijas un darba devēju organizācijas.
	(2)	Katra dalībvalsts uz laikposmu, kas nav ilgāks par septiņiem gadiem, ieceļ vienu valdības pārstāvi, vienu darba ņēmēju organizāciju pārstāvi, vienu darba devēju organizāciju pārstāvi, kā arī pārstāvjus no pilsoniskās sabiedrības organizācijām, arī tām, kas strādā pie dzimumu līdztiesības, sieviešu tiesībām un personu ar invaliditāti un neaizsargātu personu tiesībām, un vienu aizstājēju katram loceklim. Locekļa prombūtnes gadījumā aizstājējs automātiski ir tiesīgs piedalīties sēdē. Komitejā ir arī pa vienam pārstāvim no katras organizācijas, kas Savienības līmenī pārstāv darba ņēmēju organizācijas un darba devēju organizācijas.


</Amend>

</RepeatBlock-Amend>

PIELIKUMS. PIENESUMA DEKLARĀCIJA
Atzinuma sagatavotāja, pilnībā uzņemoties visu atbildību, apliecina, ka viņa savā atzinumā nav iekļāvusi pienesumu no interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:1]1, vai no trešo valstu publisko iestāžu, tostarp to diplomātisko pārstāvniecību un vēstniecību, pārstāvjiem, kas būtu jānorāda šajā pielikumā saskaņā ar Reglamenta I pielikuma 8. pantu. [1: 1 Iestāžu nolīgums (2021. gada 20. maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 

